Quantified XXX este un proiect care se bazează pe un principiu simplu: multă lume face sport şi monitorizează activitatea, iar apoi o distribuie pe reţelele sociale. De ce nu am face acest lucru şi cu sexul? Practic, dispozitivul de silicon se montează în jurul penisului şi foloseşte tehnologia pentru a măsura mişcările pe care le facem, de câte ori am intrat şi am ieşit şi apoi datele sunt introduse într-o aplicaţie.

Proiectul este disponibil începând de astăzi pe platforma de crowdfunding Indiegogo şi puteţi dona pentru a-l transforma în realitate. Creatorii săi, din Bucureşti, vor să strângă 50.000 de dolari .

Campania de pe Indiegogo.

Quantified XXX are senzori pe nouă axe - un accelerometru pe trei axe, un giroscop pe 3 axe şi un magnetometru pe 3 axe. Cu un procesor de mişcare, inelul transmite către aplicaţie aceste date, privind mişcarea în timpul sexului. În plus, inelul are şi un senzor al bătăilor inimii.

Practic, care sunt etapele de funcţionare?

1. Puneţi inelul pe penis

2. În timpul sexului, înregistrează ATM-ul vostru, adică Average Thrusts per Minute. Ce înseamnă asta în română? De câte ori intraţi în vagin timp de un minut. ATM-ul se va transforma în grafic.

3. Sesiunea de sex este înregistrată şi introdusă în aplicaţie.

4. Puteţi să vă verificaţi evoluţia de la o sesiune de sex la alta sau puteţi să distribuiţi totul public.

5. Puteţi găsi persoane din jurul vostru (dacă sunteţi femei) care au ATM-ul bun, care au review-uri bune pentru sex ocazional şi nu numai. Practic, e o reţea socială pentru sex, care se bazează pe datele culese de la penis. Performanţele sexuale se transformă într-un joc care are şi un clasament.

Autonomia inelului este de două săptămâni, iar aplicaţia va fi disponibilă pentru iOS şi Android.

Videoclipul de prezentare, în care apare şi starul porno Titus Steel poate fi văzut mai jos. Cum vi se pare ideea?